นักประดิษฐ์อเมริกัน ผลิตปูนซีเมนต์ ที่ไม่เป็นพิษเป็นภัยต่อสิ่งแวดล้อม
ปูนซีเมนต์นั้น เป็นส่วนผสมที่สำคัญของคอนกรีต ซึ่งเป็นวัสดุที่ใช้กันอย่างแพร่หลาย ไม่ว่าจะในการสร้างถนน สะพานและอาคาร แต่การผลิตปูนซีเมน
ก๊าซคาร์บอนไดออกไซด์นี้ เป็นตัวการสำคัญในการทำให้โลกร้อนนักประดิษฐ์ชาวอเมริกันผู้หนึ่ง กำลังดำเนินงานโดยใช้ปูนซีเมนต์สีเขียว ซึ่งสามารถกักเก็บก๊าซคาร์บอนไดออกไซด์เพื่อแก้ปัญหาดังกล่าว ที่บริษัทคาเลร่าในรัฐแคลิฟอร์เนียซึ่งเป็นที่ๆ คุณเบรนท์ คอนสแตนท์ซทำงานอยู่ นักวิทยาศาสตร์เอาอากาศผสมกับน้ำ ทำเป็นผลิตภัณฑ์คอนกรีตอย่างเช่นกรวดขาวและเสาคอนกรีต ซึ่งเพิ่งผ่านการทดสอบว่าทนทานน้ำหนักได้แค่ไหน และยังมีอะไรต่อมิอะไรอีกหลายอย่าง ขณะที่ปูนซีเมนต์ยี่ห้อพอร์ตแลนด์ ทำให้ก๊าซคาร์บอนไดออกไซด์ระเหยขึ้นสู่บรรยากาศมากขึ้น และปูนซีเมนต์เขียวของบริษัทคาเลร่า ช่วยกักเก็บก๊าซคาร์บอนไดออกไซด์ออกไปจากบรรยากาศได้เป็นปริมาณมากทีเดียว สำหรับคาร์บอนแต่ละหน่วย ที่ปูนซีเมนต์ยี่ห้อพอร์ตแลนด์ปล่อยขึ้นสู่บรรยากาศคุณเบรนท์ คอนสแตนท์ซกล่าวว่า ปูนซีเมนต์เขียวจะกักเก็บคาร์บอนออกไป จากบรรยากาศได้สามหน่วย ปูนซีเมนต์ที่ใช้กันอยู่ทั่วไปเป็นตัวการสำคัญอันดับสามที่ทำให้ในบรรยากาศ มีก๊าซคาร์บอนไดออกไซด์เพิ่มขึ้นเนื่องจากเตาเผาสำหรับทำปูนซิเมนต์เหลวนั้น ต้องใช้ความร้อนสูงบริษัทคาเลร่าผลิตปูนซีเมนต์ โดยไม่ต้องใช้ความร้อนสูงทั้งนี้โดยใช้กรรมวิธีที่จดสิทธิบัตรไว้แล้ว ซึ่งเลียนแบบวิธีที่ธรรมชาติ ทำให้วัศดุที่แข็งแกร่งทนทานในฟันกระดูกและเปลือกหอยทะเลงอก คุณเบรนท์ คอนสแตนท์ซกล่าวว่า เทคโนโลยีของบริษัทของเขามุ่งกักเก็บก๊าซคาร์บอนไดออกไซด์ที่สถานประกอบอุตสาหกรรมใหญ่ๆอย่างเช่นโรงไฟฟ้าที่ใช้ถ่านหินเป็นเชื้อเพลิงปล่อยออกมากรรมวิธีที่บริษัทคาเลร่าใช้ก็คือ เอาก๊าซคาร์บอนไดออกไซด์ ผสมกับน้ำทะเลรสเค็มจัดและกร่อยหรือผสมกับน้ำเสียจากบริเวณทุ่งน้ำมัน หรือผสมกับน้ำเค็มอื่นๆกรรมวิธีดังกล่าว ทำให้แร่ต่างๆ ในน้ำผสมกับก๊าซคาร์บอนไดออกไซด์และกลายเป็นอนุภาคของหินปูนสังเคราะห์ ผลพลอยได้ก็คือ น้ำที่เค็มจัดนั้นทำให้กลายเป็นน้ำสำหรับดื่มกินได้ง่ายยิ่งขึ้น บริษัทคาเลร่าทดลองเรื่องทั้งหมดนี้ในห้องแล็บขณะนี้ทางบริษัท กำลังเตรียมดำเนินงานดังกล่าว ที่โรงไฟฟ้าใหญ่ที่สุดในรัฐแคลิฟอร์เนียซึ่งตั้งอยู่ที่บริเวณ มอสส์ แลนดิ้งทางชายฝั่งใกล้กับนครซานฟรานซิสโก ตั้งแต่เดือนมกราคมปีหน้าบริษัทคาเลร่ามีแผนจะกักเก็บก๊าซ ที่ปล่อยออกมาทางปล่องไฟของโรงไฟฟ้าไดเนจี้ซึ่งใช้ก๊าซเป็นเชื้อเพลิง ในการขับดันเครื่องกังหันยักษ์ เพื่อผลิตกระแสไฟฟ้าให้คนราวสองล้านคนใช้นั้นให้ได้หนึ่งเปอร์เซ็นต์ โดยกักเก็บผ่านทางท่อขนาดใหญ่มหึมา ที่วางข้ามถนน ไปสู่โรงงานปูนซีเมนต์เขียวของบริษัทคาเลร่าบริษัทคาเลร่าหวังว่า จะกักเก็บก๊าซคาร์บอนไดออกไซด์ ที่ปล่อยออกมาทางปล่องไฟนั้นไว้ร้อยละแปดสิบและกักเก็บก๊าซคาร์บอนไดออกไซด์นั้น ไว้ในส่วนผสมของซีเมนต์ที่จดสิทธิบัตรไว้แล้วนั้น คุณจิม ด็อดสัน ผู้จัดการของโรงไฟฟ้าที่บริเวณมอสส์ แลนดิ้งคิดว่าเทคโนโลยีดังกล่าว อาจทำให้กระบวนการกักเก็บก๊าซคาร์บอนไดออกไซด์เปลี่ยนแปลงไปโดยสิ้นเชิง กระทรวงพลังงานอเมริกัน กำลังแสวงหาเทคโนโลยีใหม่ๆในการสะกัดเก็บคาร์บอนที่จะช่วยให้สะกัดเก็บคาร์บอน ที่เกิดจากการผลิตพลังงานนี้ ให้เหลือต่ำกว่าสามสิบเปอร์เซ็นต์ คุณเบรนท์ คอนสแตนท์ซแห่งบริษัทคาเลร่ากล่าวว่าวิธีการผลิตปูนซีเมนต์ซึ่งเสียค่าโสหุ้ยต่ำ เมื่อเปรียบเทียบกันดูแล้ว สามารถทำงานได้ดีกว่านั้นซึ่งจะช่วยลดการสูญเสียพลังงานไปเปล่าๆ ได้ครึ่งหนึ่งโดยทำให้การสูญเสียอยู่ในระดับไม่ถึงสิบห้าเปอร์เซ็นต์ เขากล่าวด้วยว่า ลู่ทางที่จะได้กำไรจากปูนซีเมนต์เขียวของบริษัทคาเลร่านี้ จะชดเชยการที่ผลผลิตของโรงไฟฟ้าลดลงนั้น ได้อย่างสมบูรณ์และยังจะลดสิ่งที่พลอยโดนปล่อยออกมาด้วยนั้นหมดสิ้นไป แต่ผู้เชี่ยวชาญด้านการผลิตปูนซีเมนต์แบบเดิมๆรวมทั้งคุณสตีฟ รีจิส รองประธานบริษัทแคล-พอร์ตแลนด์ ซีเมนต์ยังไม่เชื่อเรื่องนั้นเพราะยังไม่เห็นหลักฐานใดๆ แต่คุณสตีฟ รีจิสต้องการให้กักเก็บคาร์บอนให้ได้มากขึ้นและอุตสาหกรรมคอนกรีต มีความกระตือรือร้น ที่จะตรวจสอบผลิตภัณฑ์ของบริษัทคาเลร่า